**ПРОЕКТ !**

**ДОГОВОР ЗА СТРОИТЕЛЕН НАДЗОР**

**BG16 RFOP 001-5.001-0003-S-0…**

**№……..…..**

Днес ………………...2019 г. в град София, между страните:

**МИНИСТЕРСТВО НА ЗДРАВЕОПАЗВАНЕТО**,с адрес: гр. София, пл. „Света Неделя“ № 5, с БУЛСТАТ 000695317, представлявано от Кирил Ананиев – министър на здравеопазването и Мария Беломорова - директор на дирекция „Бюджет и финанси“, наричанo по-долу за краткост „Възложител”, от една страна, и

и

**............................................................................................................** със седалище и адрес на управление:.................................................................................................................., с ЕИК ................................, представлявано от....................................., в качеството му/ѝ на …………………..., наричано за по-долу за краткост „Изпълнител”,

на основание чл. 112, ал. 1 от Закона за обществените поръчки и в изпълнение на Решение №.........../...............2019 г. на министъра на здравеопазването за определяне на изпълнител по процедура за възлагане на обществена поръчка с предмет: *„Избор на консултант по чл. 166, ал. 1 от ЗУТ за изпълнение на дейности по Договор за безвъзмездна финансова помощ (ДБФП) № BG16RFOP001-5.001-0003-C01, проект BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16RFOP001-5.001 „Подкрепа за деинституционализация на грижите за деца“,*  финансирана по Оперативна програма „Региони в растеж“ 2014-2020, по обособена позиция № ……...

се сключи настоящият договор, с който страните (всяка по отделно „страната“, а заедно „страните“) се споразумяха за следното:

**I. ПРЕДМЕТ НА ДОГОВОРА**

**Чл. 1.** (1)Възложителят възлага, а Изпълнителят приема да извърши при условията на този договор срещу възнаграждение:

* Дейност № 1: оценка на съответствието на инвестиционните проекти и изготвяне на комплексен доклад в съответствие с чл. 142, ал. 6, т. 2 от ЗУТ за всички обекти, посочени в ал. 2 и
* Дейност № 2: упражняване на строителен надзор по смисъла на Закона за устройство на територията /ЗУТ/ и нормативните актове по неговото приложение на посочените в ал. 2 обекти,

наричани за краткост „Услуги“.

(2) Посочените по-горе Услуги следва да бъдат изпълнени за всички обекти, включени в обособената позиция, а именно:

……………………………………….

……………………………………….

……………………………………….

**Чл. 2.** Изпълнителят следва да изпълни дейностите посочени в чл. 1 съгласно клаузите на настоящия договор, разпоредбите на действащото законодателство, Техническата спецификация на Възложителя (Приложение № 1), Техническото предложение на Изпълнителя (Приложение № 2), Ценовото предложение на Изпълнителя (Приложение № 3) и Списък на правоспособните физически лица (Приложение № 4), които са неразделна част от настоящия договор, в сроковете по настоящия договор.

**II. СРОК НА ДОГОВОРА.**

**Чл. 3. (1)** Договорът влиза в сила от подписването му и е със срок на действие до изпълнение на всички поети от страните по договора задължения, но не по-късно от 09.08.2020 г. (приключване изпълнението на договор за безвъзмездна финансова помощ № BG16RFOPOO1-5.001-0003-С01 от 09.08.2018 г.).

(2) В случай, че крайният срок за приключване на договора за безвъзмездна финансова помощ бъде удължен, срокът на договора по ал. 1 може да бъде удължен съгласно разпоредбите на Закона за обществените поръчки /ЗОП/ до 2 месеца преди приключване изпълнението на удължения срок на договора за безвъзмездна финансова помощ.

(3) Съгласно чл. 168, ал. 7 от ЗУТ отговорността на Изпълнителя на консултантската услуга е със срокове, съответстващи на гаранционните срокове за изпълнените СМР за съответния обект, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**III. СРОК И МЯСТО НА ИЗПЪЛНЕНИЕ**

**Чл. 4.** (1) При изпълнението на отделните дейности предмет на поръчката и на настоящия договор Изпълнителят е длъжен да се съобрази със сроковете за изпълнение на обществена поръчка с предмет: „Избор на изпълнител за извършване на инженеринг (проектиране, строителство и авторски надзор)“ по Проект BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“, по Процедура BG16RFOP001-5.001 „Подкрепа за деинституционализация на грижите за деца“, финансирана по Оперативна програма „Региони в растеж“ 2014-2020 г.

(2) Изпълнението на дейностите предмет на настоящия договор започва от датата на получаване на писмено уведомление от страна на Възложителя и приключва с издаване на Удостоверение за въвеждане в експлоатация на последния обект посочен в чл. 1 от настоящия договор и подписване на приемо-предавателен протокол за окончателно приемане на изпълнението на договора „без забележки“ от страна на възложителя.

(3) Сроковете за изпълнение на конкретните дейности са както следва:

1. Преглед на работните проекти по всички части за всеки от обектите, посочени в чл. 1 и отразяване на несъответствията в забележки (ако има такива), в срок до 5 календарни дни от получаване на проектната документация.

2. Изготвяне на доклад за оценка на съответствието на изработените от изпълнителя на инженеринга проекти в съответствие с чл. 142, ал. 6, т. 2 от ЗУТ ( включително оценка за съответствието на част „Конструктивна“, съгласно чл. 142, ал. 10 от ЗУТ, както и извършване на оценка за съответствието на инвестиционните проекти на сградите със същественото изискване на чл. 169, ал.1, т. 6 от ЗУТ) – като комплексен доклад за всеки от обектите, посочени в чл. 1 в срок от ……………….. (по предложение на участника, но не по-късно от 30 дни от получаване на проектната документация) календарни дни от получаване на проектната документация с отстранени забележки по чл. 4, ал. 3, т. 1 (ако има такива), до предаването му с приемо-предавателен протокол на възложителя;

3. Упражняване на функциите на строителен надзор по време на извършване на СМР, считано от датата на подписването на Протокол за откриване на строителна площадка и определяне на строителна линия и ниво на строежа (обр. 2/2а) до издаване на Удостоверение за въвеждане в експлоатация за всеки от обектите, посочени в чл. 1.

4. Изготвяне на технически паспорт на всеки от обектите, посочени в чл. 1, съгласно чл. 176б от ЗУТ и в обхвата, посочен в чл. 4 от Наредба № 5 от 28.12.2006 г. за техническите паспорти на строежите, издадена от министъра на регионалното развитие и благоустройството в срок от …………. дни (по предложение на участника, но не по-късно от 30 дни) от датата на съставяне и подписване на Констативен акт за установяване годността за приемане на строежа (Акт обр. 15) „без забележки“;

5. Изготвяне на окончателен доклад за всеки от обектите, посочени в чл. 1 по чл. 168, ал. 6 от ЗУТ в срок от …………. дни (по предложение на участника, но не по-късно от 30 дни) от датата на съставяне и подписване на Констативен акт за установяване годността за приемане на строежа (Акт обр. 15) „без забележки“.

(4) Мястото на изпълнение на услугите посочени в чл. 1 от настоящия договор е както следва:

1. Всички документи и книжа се представят в Министерството на здравеопазването на адрес: гр. София, пл. „Света Неделя“ № 5;

2. Услугите свързани с извършване на строителен надзор се извършват на съответния адрес на всеки обект, посочен в чл. 1.

**IV. ЦЕНА НА ДОГОВОРА**

**Чл. 5.** (1) Общата стойност за изпълнение на всички услуги **за всички обекти, посочени в чл. 1 е в размер на** ................. (словом: …...................................) лева без ДДС и ………………… (словом:……………………..…) лева с включен ДДС.

(2) Посочените в ал. 1 цени са крайни и същите не подлежат на промяна за срока на договора, освен в случаите предвидени в ЗОП.

(3) Цената по ал. 1 включва всички разходи за реализацията на проекта до издаване на разрешения за ползване на всички обекти посочени в чл. 1 и подписване на приемо-предавателен протокол за окончателно приемане на изпълнението по договора (чл. 15, ал. 3) „без забележки“ от страна на Възложителя, включително за всички съпътстващи операции, необходими за пълното изпълнение на предмета на договора.

**V. УСЛОВИЯ И НАЧИН НА ПЛАЩАНЕ**

**Чл. 6.** (1) За изпълнението на предмета на договора, Възложителят се задължава да заплати на Изпълнителя цената по чл. 5 от договора, както следва:

а) Плащане при изпълнение на Дейност № 1 - 40 % от цената по договора (посочена в чл. 5, ал. 1) ще бъде заплатена на Изпълнителя в срок до 30 дни след подписване на приемо-предавателен протокол за приемане на Дейност № 1 (чл. 15, ал. 1) „без забележки“ от страна на възложителя и представяне на фактура от страна на Изпълнителя.

б) Окончателно плащане - 60 % от цената по договора (посочена в чл. 5, ал. 1) ще бъде заплатена на Изпълнителя в срок до 30 /тридесет/ дни след представяне в Министерство на здравеопазването на следните документи:

• окончателен доклад по чл. 168, ал. 6 от ЗУТ, след подписването от всички участници в строителството на Констативен акт за установяване годността за приемане на строежа (Акт обр. 15) „без забележки“ и заверен Технически паспорт за всички обекти посочени в чл.1;

• разрешение за ползване или удостоверение за въвеждане в експлоатация (в зависимост от категорията на съответния обект) за всички обекти посочени в чл.1;

• приемо-предавателен протокол за окончателно приемане на изпълнението по Договора (чл. 15, ал. 3) „без забележки“ от страна на възложителя;

• фактура – оригинал от изпълнителя за извършените от него услуги.

(2) В цената са включени всички разходи на Изпълнителя за изпълнението на предмета на договора, освен разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от Възложителя по указание от Изпълнителя или от Изпълнителя за сметка на Възложителя. В последния случай, направените от Изпълнителя разходи се възстановяват на Изпълнителя от Възложителя срещу представяне на отчетен документ, издаден на името на Възложителя в срок от 10 /десет/ работни дни от датата на представяне на документа на Възложителя.

(3) Плащанията по договора се извършват в български лева по банков път по банковата сметка на Изпълнителя, след представяне на документите, предвидени за съответното плащане, при:

БАНКА:

IBAN:

BIC:

(4) Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) календарни дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(5) Във всяка фактура изпълнителят трябва да посочи следния текст: „В изпълнение на ДБФП № BG16RFOP001-5.001-0003-С01 от 09.08.2018г. Проект: BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16 RFOP 001-5.001 „Подкрепа за деинституционализация на грижите за деца“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие“.

**VI. ГАРАНЦИЯ ЗА ИЗПЪЛНЕНИЕ**

**Чл. 7.** (1) При подписването на този договор, Изпълнителят представя на Възложителя гаранция за изпълнение в размер на 5% (пет на сто) от цената на договора без ДДС, а именно ……… (…………………………) лева, която служи за обезпечаване на изпълнението на задълженията на Изпълнителя по Договора.

(2) Гаранцията за изпълнение се предоставя в една от формите, посочени в чл. 111, ал. 5 от ЗОП и следва да отговаря на изискванията на чл. 111 от ЗОП.

(3) При представяне на гаранцията във вид на платежно нареждане - паричната сума се внася по сметка на Възложителя (Министерство на здравеопазването):

БНБ ЦЕНТРАЛНО УПРАВЛЕНИЕ

Банков код: BNBG BGSD

Банкова сметка: BG21 BNBG 9661 3300 1293 01.

(4) Когато участникът избере гаранцията за изпълнение да бъде банкова гаранция или застраховка, тогава тя трябва да бъде безусловна, неотменима, изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществена поръчка.

(5) Когато гаранцията е представена под формата на застраховка, Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по сключения с Възложителя договор и не може да бъде използвана за обезпечение на отговорността на Изпълнителя по друг договор.

(6) В случаите, когато гаранцията за изпълнение е представена под формата на банкова гаранция или на застраховка, същата се представя в оригинал и следва да бъде със срок на валидност както следва:

1. 2 % от цената на договора без ДДС с валидност минимум шест месеца от датата на сключване на договора;

2. 3 % от цената на договора без ДДС с валидност до 08.09.2020 г.

(7) В случай, че Възложителят не е усвоил част от гаранцията и не са настъпили обстоятелства за нейното задържане, гаранцията за изпълнение се освобождава поетапно, по следния начин:

1. 2 % от стойността на договора без ДДС се освобождават в срок от 30 /тридесет/ дни след подписване на приемо-предавателен протокол за приемане на изпълнението на Дейност 1;

2. 3 % от стойността на договора без ДДС се освобождават в срок от 30 /тридесет/ дни след извършване на окончателно плащане по чл. 6, ал. 1, б. „б“ от договора.

**Чл. 8.** (1) Изпълнителят е длъжен да поддържа валидни всички представени във връзка с изпълнението на договора гаранции.

(2)В случай, че срокът на договора бъде удължен, както и в случай, че срокът на гаранцията изтича, преди да са настъпили условията за нейното освобождаване, изпълнителят има задължение да удължи гаранцията, представена под формата на банкова гаранция или под формата на застраховка. Удължената гаранция следва да покрива новоопределения срок плюс 30 (тридесет) дни.

(3) В случай, че Изпълнителят не изпълни задължението си да представи нова и удължена гаранция 7 дни преди изтичане срока на валидност на представената гаранция, то в този случай Възложителят има право да усвои същата.

(4) Гаранциите не се освобождават от Възложителя, ако в процеса на изпълнение на договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(5) Възложителят не дължи лихви за периода, през който средствата законно са престояли при него. Всички разноски свързани с изваждането и поддържането на гаранциите са за сметка на изпълнителя.

(6) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия договор от страна на Изпълнителя, както и в случаите на лошо, частично и забавено изпълнение на което и да е задължение на Изпълнителя и/или при разваляне или прекратяване на настоящия договор по вина на Изпълнителя, включително за възникнали задължения на Изпълнителя за начислени по договора неустойки или обезщетения.

(7) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на Изпълнителя, посочена в чл. 6, ал. 3 от договора;

2. когато е във формата на банкова гаранция - чрез връщане на нейния оригинал на представител на Изпълнителя или упълномощено от него лице;

3. когато е във формата на застраховка - чрез връщане на оригинала на застрахователната полица/застрахователния сертификат на представител на Изпълнителя или упълномощено от него лице.

(9) Задържането на гаранциите по договора изцяло или частично не изчерпва правата на Възложителя да търси обезщетение в по-голям размер.

**VII. ПРАВА И ЗАДЪЛЖЕНИЯ НА СТРАНИТЕ**

**Чл. 9.** Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора, Техническата спецификация на Възложителя, Техническото предложение на Изпълнителя, добрата търговска практика или от приложимото право, предвиждащи права и/или задължения на която и да е от страните.

**Права и задължения на Изпълнителя**

**Чл. 10.** Изпълнителят има право:

1. да получи уговорената с настоящия договор цена, при условията и по реда, предвидени в него.

2. да иска и да получава от Възложителя необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора, с които Възложителят разполага;

3. на достъп до обектите посочени в чл. 1, както и до оперативната информация за извършване на СМР;

4. да осъществява строителния надзор винаги, когато това е необходимо, като останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга.

5. да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява Възложителя .

**Чл. 11.** Изпълнителят се задължава:

(1)Да изпълнидобросъвестно предмета на настоящия договор, като включително, но не само:

т. 1. извърши оценка на съответствието на инвестиционните проекти и изготви комплексен доклад в съответствие с чл. 142, ал. 6, т. 2 от ЗУТ за всички обекти, посочени в чл. 1 от настоящия договор, като:

* След получаване на работните проекти за всеки от обектите, посочени в чл. 1 от настоящия договор, в срок до 5 /пет/ календарни дни Изпълнителят преглежда проектната документация и при наличие на забележки, същите се представят в писмен вид на Възложителя и проектантите от екипа на изпълнителя на инженеринга за отстраняване.
* Изготвя доклад за оценка на съответствието на проектната документация за всеки от обектите, посочени в чл. 1 от настоящия договор, съгласно чл. 142, ал. 6, т. 2 от ЗУТ (включително оценка за съответствието на част „Конструктивна“, съгласно чл. 142, ал. 10 от ЗУТ, както и извършване на оценка за съответствието на проектната документация на сградите със същественото изискване на чл. 169, ал.1, т. 6 от ЗУТ) – като комплексен доклад, представянето на който се удостоверява с подписването на приемо-предавателен протокол между страните (чл. 15, ал. 1 от настоящия договор). При извършване на оценка за съответствието на инвестиционните проекти със съществените изисквания на строежите, Изпълнителят отговаря за спазване на изискванията на чл. 142, ал. 5 и ал. 9 от ЗУТ.

т. 2. упражнява постоянен строителен надзор по всички части по смисъла на чл. 168 от ЗУТ за всички обекти, посочени в чл. 1 в съответствие с одобрените инвестиционни проекти, Техническата спецификация на Възложителя, Техническото предложение на Изпълнителя, договора за извършването на инженеринг и останалите изисквания за въвеждане на обектите в експлоатация чрез квалифицирани специалисти, определени за надзор по съответните проектни части.

т. 3. извършва контрол върху извършваните строително-монтажни работи (СМР) по качество, количество, стойност и срок;

т. 4. подписва всички актове и протоколи, съставени по време на строителството, съгласно изискванията на Наредба 3 от 31 юли 2003 г., за съставяне на актове и протоколи по време на строителството;

т. 5. проверява и подписва всички Протоколи за приемане на извършени СМР (бивш образец акт 19) за съответния обект с посочени точно количеството и стойността на действително (фактически) вложените материали и извършени СМР;

т. 6. извършва контрол по спазване на Линейния график за изпълнение на СМР и уведомява с ежемесечен доклад Възложителя, включително за настъпили отклонения и забави;

т. 7. разпорежда премахването на некачествено извършените СМР и повторното им извършване;

т. 8. изисква сертификати за качество на материалите и одобрява заедно с Възложителя предложените образци, като разрешава влагането на материалите след представянето на сертификати за тях;

т. 9. При установяване на нарушаване на техническите правила и нормативи уведомява незабавно Възложителя и изпраща уведомление до регионалната Дирекция за национален строителен надзор в 3-дневен срок от установяване на нарушението, като при необходимост спира работите до отстраняване на констатираните пропуски и нарушения при изпълнение на СМР и контролира отстраняването на дефектите, посочени от него или други контролни органи.

т. 10. информира своевременно Възложителя за хода на строителството, изпълнението на възложените му дейности и всички пречки, възникващи в хода на изпълнението на работа, предлага начин за отстраняването им;

т. 11. извършва проверка и заверка на екзекутивната документация на обектите посочени в чл. 1 от настоящия договор;

т. 12. организира всички действия по приемане и въвеждане на обектите, посочени в чл. 1 от настоящия договор, в експлоатация, след изготвяне на окончателен доклад;

т. 13. след приключване на строително-монтажните работи, изготвя и подписва окончателен доклад до възложителя по чл. 168, ал. 6 от ЗУТ.

т. 14. изготвя и заверява техническите паспорти на обектите;

т. 15. организира и участва в приемателни комисии;

т. 16. осъществява контрол относно спазване на изискванията за здравословни и безопасни условия на труд в строителството;

т. 17. изпълнява всички законосъобразни указания и изисквания на Възложителя;

т. 18. осигури на Възложителя и на всяко лице, упълномощено от него или имащо право да извършва проверка или да има достъп до документите, достъп по всяко време до документацията на обекта;

т. 19. поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за целия период на договора.

т. 20. изпълнява предмета на договора чрез лица, притежаващи съответната професионална квалификация и правоспособност, включени в списъка на правоспособните физически лица, включително координатор по безопасност и здраве, чл. 167, ал. 2, т. 3 от ЗУТ, съгласно приложение № 4, неразделна част от настоящия договор;

т. 21. В срок до 7 /седем/ дни след издаване на последния документ от специализираните държавни контролни органи, при изтичане срока за изпълнението или при прекратяването на този договор Изпълнителят трябва да предостави на Възложителя всички документи свързани с извършваните от него дейности по този договор или са му предоставени във връзка със строителството на обектите, посочени в чл. 1;

т. 22. Отстранява направените от Възложителя забележки по извършените от Изпълнителя услуги, в посочения от Възложителя срок.

(2) В изпълнение на посочените по-горе задължения Изпълнителят контролира и носи отговорност и за:

1. законосъобразното започване, изпълнение и завършването на строежа;

2. извършване на всички необходими подготвителни работи на строителната площадка преди започване на СМР (*изграждане на временно осветление на площадка, временната сигнализация, организация на охрана и контролна достъпа и др*.);

3. качественото изпълнение на строежа, съгласно одобрените инвестиционни проекти, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този договор, като не се допускат изменения по време на СМР, освен ако промяната не е изрично съгласувана с Възложителя и разрешена по съответния ред;

4. качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания.

5. осъществяване на контрол относно пълнота и правилно изготвяне и подписване на актовете и протоколите по време на строителството, необходими за оценка на строежите, относно изискванията за безопасност и за законосъобразно изпълнение, съгласно Наредба №3/2003 г. на МРРБ за съставяне на актове и протоколи по време на строителството;

6. спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал .1 и 3 от ЗУТ;

8. недопускане на увреждане на трети лица и имоти следствие на строителството;

9. правилното водене на Заповедната книга на строежа; осъществяване на контрол за вписването на всички предписания, свързани с изпълнението на строежа, издадени от оправомощените за това лица и специализираните контролни органи в заповедната книга на строежа, която се съхранява на строежа;

10. щети, които са нанесени на Възложителя, на другите участници в строителството и на трети лица.

(3) Изпълнителят се задължава да не извършва промени в сроковете, количествата и видовете работи без разрешение на Възложителя .

**Права и задължения на Възложителя**

**Чл. 12.** Възложителят има право:

1. да изисква и да получи Услугите в уговорените срокове, количество и качество;

2. да контролира изпълнението на поетите от Изпълнителя задължения, в т.ч. да иска и да получава информация от Изпълнителя през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;

3. да задържи съответна част от гаранцията за изпълнение и/или от дължимо към Изпълнителя плащане при неизпълнение от страна на Изпълнителя на клаузи от договора и да получи неустойка в размера, определен в настоящия договор;

4. да прави рекламации при установяване на некачествена работа (дейност или услуга), която не е в съответствие с Техническата спецификация на Възложителя, Техническото предложение на Изпълнителя, клаузите на настоящия договор и действащото законодателство;

5. при необходимост да изисква от Изпълнителя писмена информация за извършваните строителни работи на Обекта;

6. да изисква, при необходимост и по своя преценка, обосновка от страна на Изпълнителя на изготвените от него документи или съответна част от тях;

7. да изисква от Изпълнителя преработване или доработване на всеки от документите/докладите, в представения от Възложителя срок;

8. да не приеме някои от документите/докладите, в случай, че същите не отговарят на изискванията на възложителя и клаузите на настоящия договор;

9. Възложителят има право да поиска отстраняването от изпълнението на настоящия договор на персонал на изпълнителя или подизпълнителя *(ако е приложимо)* при случаи на незадоволителна компетентност и/или нарушения на технологичната дисциплина. Изпълнителят е длъжен незабавно да замени такива лица с други. Възложителят не носи отговорност за трудово-правните отношения на Изпълнителя с персонала.

**Чл. 13. Възложителят** **се задължава:**

1. да приеме изпълнението на Услугите, когато отговаря на договореното, по реда и при условията на този договор;

2. да заплати на Изпълнителя цената в размера, по реда и при условията, предвидени в този договор;

3. да предостави и осигури достъп на Изпълнителя до информацията, необходима за извършването на Услугите, предмет на договора, при спазване на относимите изисквания или ограничения съгласно приложимото право;

5. да оказва съдействие на Изпълнителя във връзка с изпълнението на този договор, включително и за отстраняване на възникнали пречки пред изпълнението на договора, когато Изпълнителят поиска това.

**VIII. ОТЧИТАНЕ НА ИЗПЪЛНЕНИЕТО**

**Чл. 14.** Изпълнителят изготвя доклади, становища и протоколи за извършените строително – монтажни работи (СМР) по качество, количество, стойност и срок, а именно:

1. Ежемесечни доклади - до 10-то число на следващия месеца изготвя доклад за изпълнението на услугите по договора за предходния месец, както и за изпълнението на строежа през предходния месец, за който се отнася доклада, вкл. справка за нерешените към момента проблеми, за спазване на времевите графици, които представя на възложителя - един екземпляр и на електронен носител;
2. Становища - В рамките на три работни дни Изпълнителят изготвя писмено констатации, които представя на Възложителя, ако възникне необходимост от промени във видовете работи на съответния обект, във връзка с обстоятелствата, които не са могли да бъдат предвидени по време на процеса на проектиране, но задължително преди тези промени да се извършат от строителя. Констатациите включват подробно описание на причините и необходимостта от възникналите промени, снимков материал, успоредно подкрепен с текстово разяснение по установените проблеми.
3. Протоколи - При приключване на СМР за всеки един от обектите посочени в чл.1, да представи изготвените от него протоколи по Наредба № 3/31 юли 2003 г. за съставяне на актове и протоколи по време на строителството, придружени със заверени от изпълнителя сертификати за качеството на вложените материали, декларация за съответствие и др., декларация за произход, копие на разписана заповедна книга, както и други законно изискуеми актове, съобразно ЗУТ - в шест оригинални екземпляра и един екземпляр на електронен носител.
4. Окончателен доклад по чл.168, ал.6 от ЗУТ и §3 на ДР от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството и изготвени Технически паспорти съгласно чл. 176б от ЗУТ.

**IX. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 15.** (1)Изпълнението на Дейност № 1, посочена в чл. 1, ал. 1 се удостоверява с подписване на приемо-предавателен протокол от представители на Възложителя и Изпълнителя в два оригинални екземпляра – по един за всяка от Страните („**Приемо-предавателен протокол**“).

(2) Приемо-предавателният протокол по ал. 1 се подписва след катоИзпълнителят извърши оценка на съответствието на инвестиционните проекти и изготви комплексен доклад в съответствие с чл. 142, ал. 6, т. 2 от ЗУТ за всички обекти, посочени в чл. 1 от настоящия договор (Дейност № 1), а именно:

* Изпълнителят прегледа проектната документация и при наличие на забележки, същите се представят в писмен вид на Възложителя и проектантите от екипа на изпълнителя на инженеринга за отстраняване.
* Изпълнителят изготви оценка на съответствието на проектната документация за всеки от обектите, посочени в чл. 1 от настоящия договор, съгласно чл. 142, ал. 6, т. 2 от ЗУТ (включително оценка за съответствието на част „Конструктивна“, съгласно чл. 142, ал. 10 от ЗУТ, както и извършване на оценка за съответствието на проектната документация на сградите със същественото изискване на чл. 169, ал.1, т. 6 от ЗУТ).

(3) След изготвяне на окончателен доклад по чл. 168, ал. 6 от ЗУТ от страна на Изпълнителя, подписването от всички участници в строителството на Констативен акт за установяване годността за приемане на строежа (Акт обр. 15) „без забележки“, представяне на заверен Технически паспорт за всички обекти посочени в чл. 1 и издаване на разрешение за ползване или удостоверение за въвеждане в експлоатация (в зависимост от категорията на съответния обект) за всички обекти посочени в чл. 1 страните подписват **приемо-предавателен протокол за окончателно приемане на изпълнението по договора**.

(4) В случай, че при подписването на приемо-предавателен протокол за окончателно приемане на изпълнението по договора бъдат констатирани недостатъци в изпълнението, те се описват в приемо-предавателния протокол и Възложителят определя подходящ срок за отстраняването им.

(5) След отстраняване на всички забележки на Възложителя в хипотезата на ал. 4 и при условие, че са налице всички обстоятелства и документи посочени в ал. 3, страните подписват приемо-предавателен протокол за окончателно приемане на изпълнението по договора „без забележки“.

**X.** **ИЗИСКВАНИЯ ЗА ПУБЛИЧНОСТ, ОРГАНИЗАЦИЯ И СЪХРАНЕНИЕ НА ДОКУМЕНТИТЕ, ИЗГОТВЕНИ В ИЗПЪЛНЕНИЕ НА ДОГОВОРА.**

**Чл. 16.** (1) При изпълнение на обществената поръчка, Изпълнителят трябва да предприеме всички необходими мерки, за да осигури публичност на факта, че финансирането е осигурено от страна на Европейският фонд за регионално развитие, чрез Оперативна програма „Региони в растеж“ 2014-2020 г. Тези мерки трябва да са в съответствие с приложимите правила за информиране и публичност, предвидени в чл. 115 от Регламент 1303/2013 г. и в чл. 3, чл. 4, чл. 5 и Приложение II от Регламент за изпълнение (ЕС) № 821/2014 на Комисията.

Изпълнителят се задължава да спазва правилата за информация и комуникация, в съответствие с Единния наръчник на бенефициента за прилагане правилата за информация и комуникация 2014-2020г. Всички документи и материали, свързани с изпълнението на обществената поръчка, следва да бъдат подготвени в съответствие с изискванията за мерките по информация и комуникация на ЕС, описани в „Единен наръчник на бенефициента за прилагане на правилата за информация и комуникация 2014-2020 г.“, достъпен на електронен адрес: https://www.eufunds.bg/archive/documents/1423147813.pdf , като:

1. Изготвя всеки документ в изпълнение на договора с посочване на номера на договора, както и че същият е сключен в изпълнение на ДБФП № BG16RFOP001-5.001-0003-С01 от 09.08.2018 г. Проект: BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16RFOP001-5.001 „Подкрепа за деинституционализация на грижите за деца“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие.

2. Всички публични изяви и/или изявления свързани с изпълнението на договора, съдържат информация, че същият се изпълнява по ДБФП № BG16RFOP001-5.001-0003-С01 от 09.08.2018 г., Проект: BG16RFOP001-5.001-0003 „Изграждане на инфраструктура за предоставяне на специализирана здравно-социална грижа за деца с увреждания“ по процедура BG16RFOP001-5.001 „Подкрепа за деинституционализация на грижите за деца“, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие.

(2) Изпълнителят се задължава:

• Да поддържа точно и систематизирано деловодство, архив, счетоводство и отчетност и друга документация във връзка с извършваните услуги по договора в съответствие с изискванията на европейското и национално законодателство и които да подлежат на точно идентифициране и проверка;

• Да поддържа пълни, точни и систематични записи по отношение на извършваните дейности, които да са достатъчни, за да се установи точно, че действителните разходи, посочени във фактурите на Изпълнителя, са надлежно възникнали при изпълнението на договора.

• Да съхранява записите и документите за период в съответствие с изискванията на Оперативна програма „Региони в растеж” 2014 – 2020, но за срок не по-кратък от 3 (три) години след приключването на Оперативна програма „Региони в растеж” 2014 - 2020.

**XI. НЕУСТОЙКИ И САНКЦИИ ПРИ НЕИЗПЪЛНЕНИЕ**

**Чл. 17.** При просрочване изпълнението на задълженията по този договор, неизправната Страна дължи на изправната неустойка в размер на 0,5 % (нула цяло и пет на сто) от цената на договора за всеки ден забава, но не повече от 5 % (пет на сто) от цената на договора.

**Чл. 18.** При констатирано лошо или друго неточно или частично изпълнение на отделна дейност или при отклонение от изискванията на Възложителя, посочени в Техническата спецификация на Възложителя и клаузите на настоящия договор, Възложителят има право на неустойка в размер на 5 % (пет на сто) от цената на договора, както и да поиска от Изпълнителя да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, Възложителят има право да прекрати договора.

**Чл. 19.** При прекратяване на договора поради виновно неизпълнение на някоя от страните, виновната страна дължи неустойка в размер на 10 % (десет на сто) от цената на договора.

**Чл. 20**. Възложителят има право да удържи всяка дължима по този договор неустойка чрез задържане на сума от Гаранцията за изпълнение и/или от дължимо на Изпълнителя плащане, като уведоми писмено Изпълнителя за това.

**Чл. 21.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**Чл. 22.** Неустойките се заплащат незабавно, при поискване от Възложителя, по посочената в чл. 7, ал. 3 от договора банкова сметка на Възложителя. В случай че банковата сметка на Възложителя не е заверена със сумата на неустойката в срок от 10 /десет/ дни от искането на Възложителя за плащане на неустойка, Възложителят има право да задържи съответната сума от дължимите на Изпълнителя плащания или от представените от Изпълнителя гаранции.

**Чл. 23**. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**ХII. ПРЕКРАТЯВАНЕ НА ДОГОВОРА**

**Чл. 24.** (1) Действието на този договор се прекратява в следните случаи:

* 1. по взаимно съгласие между страните, изразено в писмена форма;
  2. с изтичане на уговорения срок;
  3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
  4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
  5. при констатирани нередности и/или конфликт на интереси - с изпращане на едностранно писмено предизвестие от Възложителя до Изпълнителя.
  6. прекратяване на проекта;
  7. когато за Изпълнителя бъде открито производство по несъстоятелност или ликвидация – по искане на Възложителя.

1. Възложителят може да прекрати договора едностранно без предизвестие и с уведомление, изпратено до Изпълнителя, когато същият:
2. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия договор;
3. е прекратил работата за повече от 15 /петнадесет/ календарни дни, без съгласие на Възложителя;
4. системно нарушава задълженията си по настоящия договор.
5. Възложителят може да прекрати договора с едномесечно писмено предизвестие по всяко време до подписване на приемо-предавателен протокол за окончателно приемане на изпълнението на договора „без забележки“ от страна на Възложителя. В този случай Възложителят изплаща на Изпълнителя всички дължими към момента на прекратяването суми по договора и освобождава гаранцията за добро изпълнение, в случай, че не са налице основания за нейното задържане.

(4) В случаите на ал. 2. Възложителят едностранно прекратява договора и безусловно задържа гаранцията за добро изпълнение. В тези случаи, Възложителят има право на удръжки за нанесени щети, както и има право да претендира пропуснати ползи, съобразно действащото законодателство.

(5) Възложителят може да развали договора по реда и при условията предвидени в него или в приложимото законодателство.

(6) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на договора.

**XIII. АВТОРСКИ ПРАВА**

**Чл. 25** (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на Възложителя в същия обем, в който биха принадлежали на автора. Изпълнителят декларира и гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че Възложителят и/или Изпълнителят установят, че с изготвянето, въвеждането и използването на документи или други материали, съставени при изпълнението на този договор, е нарушено авторско право на трето лице, Изпълнителят се задължава да направи възможно за Възложителя използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) Възложителят уведомява Изпълнителя за претенциите за нарушени авторски права от страна на трети лица в срок до 10 /десет/ дни от узнаването им. В случай, че трети лица предявят основателни претенции, Изпълнителят носи пълната отговорност и понася всички щети, произтичащи от това. Възложителят привлича Изпълнителя в евентуален спор за нарушено авторско право във връзка с изпълнението по договора.

(4) Изпълнителят заплаща на Възложителя обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**XIV. КОНФИДЕНЦИАЛНОСТ**

**Чл. 26.** (1)Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

(2) С изключение на случаите, посочени в ал. 3 на този член, Конфиденциална информация може да бъде разкривана без съгласието на насрещната страна и пред Министерството на труда и социалната политика, Администрацията на Министерство на регионалното развитие в качеството й на Управляващ орган, Одитиращ орган – Изпълнителна агенция „Одит на средствата от европейския съюз“, Сертифициращ орган – Дирекция „Национален фонд“ в Министерство на финансите, Сметна палата, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори, във всички останали случаи Конфиденциална информация се разкрива само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

(4) Задълженията по тази клауза се отнасят до Изпълнителя, всички негови поделения, контролирани от него фирми и организации, всички негови служители и наети от него физически или юридически лица, като Изпълнителят отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

**Чл. 27**.Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този договор, независимо дали е въз основа на данни и материали на Възложителя или на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

**XV. ФОРСМАЖОРНИ ОБСТОЯТЕЛСТВА**

**Чл. 28**.(1)Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила.

(2) Докато трае непреодолимата сила, изпълнението на задълженията и свързаните с тях насрещни задължения се спира, така също спират и сроковете по договора.

(3) За наличието на форсмажорни обстоятелства се съставя констативен протокол, в който се отразява причина за спирането и времето, с което се удължава срокът за изпълнение на договора. Протоколът се подписва от представители на двете страни по договора. Писмените доказателства за необходимостта от удължаване на срока са неразделна част от протокола.

(4) Ако страната, която е следвало да изпълни свое задължение по договора е била в забава, тя не може да се позовава на непреодолима сила.

**Чл. 29.** (1)„Непреодолима сила“ по смисъла на този договор е непредвидено и/или непредотвратимо събитие от извънреден характер, възникнало след сключването на договора.

(2) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

(3) Недостига на парични средства на Възложителя не представлява „непреодолима сила“.

**Чл. 30.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди.

**XVI. ПОДИЗПЪЛНИТЕЛИ** *(ако е приложимо)*

**Чл. 31** (1) За извършване на дейностите по договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия договор е на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 32.** В срок до 3 (*три*) дни от датата на сключване на договора, но най-късно преди започване на неговото изпълнение, Изпълнителят уведомява Възложителя за името, данните за контакт и представителите на подизпълнителите, посочени в офертата на Изпълнителя. Изпълнителят уведомява Възложителя за всякакви промени в предоставената информация в хода на изпълнението на договора в срок до 3 (*три*) дни от настъпване на съответното обстоятелство.

**Чл. 33.** (1) При сключването на договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 34.** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

**XVII. СПОРОВЕ**

**Чл. 35**. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от този договор.

**Чл. 36**. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани съгласно действащото законодателство, от компетентния съд.

**XVIII. СЪОБЩЕНИЯ**

**Чл. 37.** (1) Всички съобщения и уведомления между страните, свързани с изпълнението на този Договор следва да съдържат наименованието и номера на договора и да отговарят на изискванията за информация и публичност, като същите са валидни, ако са направени в писмена форма и са подписани от упълномощените лица.

(2) За целите на този договор данните и лицата за контакт на страните са, както следва:

**За Възложителя:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**За Изпълнителя:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**Чл. 38**. (1) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща

(2) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 /три/ дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(3) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на Изпълнителя, същият се задължава да уведоми Възложитея за промяната в срок до 3 /три/ дни от вписването ѝ в съответния регистър.

**XIX. ДРУГИ УСЛОВИЯ**

**Чл. 39**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 40**. За неуредените въпроси в настоящият договор се прилага действащото българско законодателство.

**Чл. 41.** При изпълнението на договора, Изпълнителят (и неговите подизпълнители *(ако е приложимо)*) е длъжен да спазва всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 42**. В случай, че някоя от клаузите на този договор е недействителна или неприложима, това не води до нищожност на друга клауза или на договора като цяло. Недействителната или неприложима клауза се замества от повелителна правна норма, ако има такава.

**Чл. 43**. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

При подписването на настоящия договор се представиха следните документи:

1. Документи по чл. 112, ал. 1 от ЗОП;

2. Декларация по чл. 42, ал.2, т.2 от Закона за мерките срещу изпирането на пари (ЗМИП);

3. Декларация по чл. 59, ал.1, т.3 от ЗМИП;

4. Гаранция за изпълнение.

Неразделна част от настоящия договор са следните приложения:

1. Приложение № 1 - Техническа спецификация на Възложителя;
2. Приложение № 2 - Техническо предложение на Изпълнителя;
3. Приложение № 3 - Ценово предложение на Изпълнителя;
4. Приложение № 4- списък на правоспособните физически лица по чл. 167, ал. 2, т. 3 от ЗУТ, които ще извършват услугите.

Настоящият Договор се подписа в три еднообразни екземпляра – два за Възложителя и един за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**КИРИЛ АНАНИЕВ**

**МИНИСТЪР НА ЗДРАВЕОПАЗВАНЕТО**

**\_\_\_\_\_\_\_\_\_\_\_\_\_\_\_\_\_\_\_\_**

**МАРИЯ БЕЛОМОРОВА**

**ДИРЕКТОР НА ДИРЕКЦИЯ „БФ“**